62020CO0691_INF
Digriet tal-Qorti tal-Ġustizzja (Id-Disa’ Awla) tat‑22 ta’ Ottubru 2021 –O et
(Kawża C‑691/20) (
1
)
“Rinviju għal deċiżjoni preliminari – Dritt tal-Unjoni Ewropea – Prinċipji – Artikolu 18 TFUE – Ugwaljanza fit-trattament – Diskriminazzjoni minħabba n-nazzjonalità – Projbizzjoni – Artikolu 49 TFUE – Libertà ta’ stabbiliment – Responsabbiltà in solidum, bejn il-kumpanniji li jagħmlu parti minn grupp, għad-dejn li jirriżulta minn kuntratt ta’ impjieg konkluż minn waħda minn dawn il-kumpanniji – Esklużjoni mil-leġiżlazzjoni tal-Istat Membru kkonċernat tal-kumpanniji li għandhom is-sede tagħhom fi Stat Membru ieħor”
1.
Dritt tal-Unjoni Ewropea – Prinċipji – Ugwaljanza fit-trattament – Diskriminazzjoni minħabba n-nazzjonalità – Projbizzjoni – Kamp ta’ applikazzjoni – Kundizzjonijiet
(Artikolu 18 TFUE)
(ara l-punti 18, 19)
2.
Moviment liberu tal-persuni – Libertà ta’ stabbiliment – Dispożizzjonijiet tat-Trattat – Implimentazzjoni tal-Artikolu 18 TFUE mill-Artikolu 49 TFUE – Leġiżlazzjoni nazzjonali li teskludi r-responsabbiltà in solidum ta’ kumpannija li għandha pożizzjoni ta’ kontroll fuq kumpannija oħra stabbilita fi Stat Membru differenti minnha għal dejn li jirriżulta minn kuntratt ta’ xogħol konkluż minn din tal-aħħar – Ammissibbiltà
(Artikoli 18 u 49 TFUE)
(ara l-punti 20, 22–25 u d-dispożittiv)
Dispożittiv
Il-prinċipju ta’ nondiskriminazzjoni, implimentat mill-Artikolu 49 TFUE, għandu jiġi interpretat fis-sens li ma jipprekludix leġiżlazzjoni nazzjonali li skontha kumpannija, stabbilita fi Stat Membru minbarra dak li fih hija stabbilita l-kumpannija li tikkontrollaha, ma tistax titqies responsabbli in solidum għal dejn ta’ din l-aħħar kumpannija li jirriżulta minn kuntratt ta’ impjieg.
(
1
)	ĠU C 110, 29.3.2021.